               12.8.2016

               SK

               Úradný vestník Európskej únie

               C 294/109

         P8_TA(2014)0109
   Rozhodnutie nevzniesť námietku voči delegovanému aktu: Príspevky ex ante do mechanizmov financovania riešenia krízových situácií
   Rozhodnutie Európskeho parlamentu z 18. decembra 2014 nevzniesť námietku k delegovanému nariadeniu Komisie z 21. októbra 2014, ktorým sa dopĺňa smernica Európskeho parlamentu a Rady 2014/59/EÚ z 15. mája 2014, pokiaľ ide o príspevky ex ante do mechanizmov financovania riešenia krízových situácií (C(2014)07674 – 2014/2923(DEA))
   (2016/C 294/38)

      Európsky parlament,

               —

               so zreteľom na delegované nariadenie Komisie (C(2014)07674),

               —

               so zreteľom na list Komisie z 18. novembra 2014, ktorým ho žiada, aby oznámil, že nevznesie námietku voči delegovanému nariadeniu,

               —

               so zreteľom na list Výboru pre hospodárske a menové veci z 16. decembra 2014 adresovaný predsedovi Konferencie predsedov výborov,

               —

               so zreteľom na článok 290 Zmluvy o fungovaní Európskej únie,

               —

               so zreteľom na smernicu Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadení Európskeho parlamentu a Rady (EÚ) č. 1093/2010 a (EÚ) č. 648/2012 (1), najmä na jej článok 103 ods. 7 a 8 a článok 115 ods. 5.

               —

               so zreteľom na odporúčanie na rozhodnutie predložené Výborom pre hospodárske a menové veci,

               —

               so zreteľom na dohodu dosiahnutú v rámci Rady o vykonávacom nariadení, ktorým sa bližšie určujú jednotné podmienky uplatňovania nariadenia Európskeho parlamentu a Rady (EÚ) č. 806/2014, pokiaľ ide o príspevky ex ante do jednotného fondu na riešenie krízových situácií (COM(2014)0710),

               —

               so zreteľom na článok 105 ods. 6 rokovacieho poriadku,

               A.

               keďže v článku 130 smernice 2014/59/EÚ (smernica o ozdravení a riešení krízových situácií bánk) sa členským štátom ukladá povinnosť uplatňovať vnútroštátne opatrenia potrebné na dosiahnutie súladu s danou smernicou od 1. januára 2015;

               B.

               keďže v záujme uplatňovania smernice musia členské štáty zabezpečiť, aby sa príspevky od príslušných úverových inštitúcií a investičných firiem (ďalej len „inštitúcie“) povolených na ich území získavali prinajmenšom raz za rok (článok 103 ods. 1 smernice o ozdravení a riešení krízových situácií bánk);

               C.

               keďže tieto príspevky sa majú upravovať podľa rizikového profilu inštitúcií v súlade s kritériami podrobne uvedenými v delegovanom akte Komisie;

               D.

               keďže článkom 103 ods. 7 smernice o ozdravení a riešení krízových situácií bánk sa Komisii zveruje právomoc prijímať delegované akty s cieľom bližšie určiť koncepciu prispôsobovania príspevkov úmerne k rizikovému profilu inštitúcií, pričom zohľadní isté kritéria vymenované v danom článku;

               E.

               keďže 21. októbra 2014 Komisia v zmysle výkonu tejto zverenej právomoci prijala delegované nariadenie, ktorým sa dopĺňa smernica Európskeho parlamentu a Rady 2014/59/EÚ z 15. mája 2014, pokiaľ ide o príspevky ex ante do mechanizmov financovania riešenia krízových situácií;

               F.

               keďže toto delegované nariadenie môže nadobudnúť účinnosť na konci kontrolného obdobia Parlamentu a Rady len v prípade, že Parlament ani Rada nevzniesli námietky, alebo ak pred skončením tohto obdobia Parlament aj Rada informovali Komisiu o tom, že nevznesú námietky; keďže kontrolné obdobie je v článku 115 ods. 5 smernice o ozdravení a riešení krízových situácií bánk stanovené na tri mesiace od dátumu oznámenia, t. j. do 21. januára 2015, a môže byť predĺžené o ďalšie tri mesiace;

               G.

               keďže zabezpečenie bezproblémovej a včasnej implementácie rámca smernice o ozdravení a riešení krízových situácií bánk do 1. januára 2015 si vyžaduje, aby vnútroštátne orgány pre riešenie krízových situácií začali vyrátavať a vyberať príspevky do mechanizmov financovania riešenia krízových situácií čo najskôr a každopádne najneskôr 1. januára 2015; keďže tento výpočet a zber príspevkov sa má uskutočniť v súlade s vyššie uvedeným delegovaným nariadením;

               H.

               keďže toto delegované nariadenie by preto malo vstúpiť do platnosti v roku 2014, pred uplynutím kontrolného obdobia uvedeného v odôvodnení F;

               I.

               keďže dohoda, ktorá bola dosiahnutá po neformálnom zapojení Parlamentu v rámci Rady, o vykonávacom nariadení, ktorým sa bližšie určujú jednotné podmienky uplatňovania nariadenia Európskeho parlamentu a Rady (EÚ) č. 806/2014, pokiaľ ide o príspevky ex ante do jednotného fondu na riešenie krízových situácií, je v súlade s uvedeným delegovaným nariadením;

               1.

               oznamuje, že nevznesie námietku voči delegovanému nariadeniu;

               2.

               poveruje svojho predsedu, aby postúpil toto rozhodnutie Rade a Komisii.

      (1)  Ú. v. EÚ L 173, 12.6.2014, s. 190.


title: 2013/265/EÚ: Rozhodnutie Rady z  29. mája 2013 , ktorým sa vymenúva taliansky člen Výboru regiónov

text:
               6.6.2013

               SK

               Úradný vestník Európskej únie

               L 154/7

         ROZHODNUTIE RADY
   z 29. mája 2013,
   ktorým sa vymenúva taliansky člen Výboru regiónov
   (2013/265/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Giuseppeho CASTIGLIONEHO sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Guerino TESTA, Presidente della Provincia di Pescara.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 29. mája 2013

            Za Radu

            predseda

         R. BRUTON

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Komisie (EÚ) 2015/512 z  25. marca 2015 , ktorým sa mení rozhodnutie 1999/352/ES, ESUO, Euratom, ktorým sa zriaďuje Európsky úrad pre boj proti podvodom

text:
               26.3.2015

               SK

               Úradný vestník Európskej únie

               L 81/4

         ROZHODNUTIE KOMISIE (EÚ) 2015/512
   z 25. marca 2015,
   ktorým sa mení rozhodnutie 1999/352/ES, ESUO, Euratom, ktorým sa zriaďuje Európsky úrad pre boj proti podvodom
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 249,
   keďže:

               (1)

               Na 2104. zasadnutí kolégia, ktoré sa konalo 5. novembra 2014, Komisia rozhodla o reorganizácii svojich útvarov a o presunutí úloh týkajúcich sa prípravy legislatívnych a usmerňujúcich iniciatív Komisie, ktorých cieľom je ochrana eura pred falšovaním a podpora v tejto oblasti prostredníctvom odbornej prípravy a technickej pomoci, z Európskeho úradu pre boj proti podvodom na Generálne riaditeľstvo pre hospodárske a finančné záležitosti.

               (2)

               Rozhodnutie Komisie 1999/352/ES, ESUO, Euratom (1) by sa preto malo zmeniť.

               (3)

               Keďže uvedená reorganizácia útvarov Komisie nadobudla účinnosť 1. januára 2015, príslušné právne ustanovenia by sa mali aktualizovať bez zbytočného odkladu,

         PRIJALA TOTO ROZHODNUTIE:
   Článok 1
   Článok 2 rozhodnutia 1999/352/ES, ESUO, Euratom sa mení takto:

               1.

               Z odseku 2 sa vypúšťa druhá veta.

               2.

               Odsek 4 sa nahrádza takto:
               „4.   Úrad je zodpovedný za prípravu legislatívnych a usmerňujúcich podnetov Komisie s cieľom predchádzať podvodom, ako je uvedené v odseku 1.“

         Článok 2
   Toto rozhodnutie nadobúda účinnosť prvým dňom po jeho uverejnení v Úradnom vestníku Európskej únie.

      V Bruseli 25. marca 2015

            Za Komisiu

            predseda

         Jean-Claude JUNCKER

      (1)  Rozhodnutie Komisie 1999/352/ES, ESUO, Euratom z 28. apríla 1999, ktorým sa zriaďuje Európsky úrad pre boj proti podvodom (OLAF) (Ú. v. ES L 136, 31.5.1999, s. 20).


title: 2011/808/EÚ: Rozhodnutie Rady z  5. decembra 2011 , ktorým sa mení a dopĺňa a predlžuje obdobie uplatňovania rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ

text:
               7.12.2011

               SK

               Úradný vestník Európskej únie

               L 324/1

         ROZHODNUTIE RADY
   z 5. decembra 2011,
   ktorým sa mení a dopĺňa a predlžuje obdobie uplatňovania rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ
   (2011/808/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú 23. júna 2000 v Cotonou (1) a zmenenú a doplnenú 22. júna 2010 v Ouagadougou, Burkina Faso (2) (ďalej len „dohoda o partnerstve AKT – EÚ”), a najmä na jej článok 96,
   so zreteľom na vnútornú dohodu medzi zástupcami vlád členských štátov zasadajúcimi v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní dohody o partnerstve AKT – ES (3), a najmä jej článok 3,
   so zreteľom na návrh Európskej komisie,
   po dohode s vysokou predstaviteľkou Únie pre zahraničné veci a bezpečnostnú politiku,
   keďže:

               (1)

               Rozhodnutie 2010/371/EÚ zo 7. júna 2010 o ukončení postupu konzultácií s Madagaskarskou republikou podľa článku 96 dohody o partnerstve AKT - EÚ (4) bolo prijaté na účely vykonania primeraných opatrení v dôsledku porušenia podstatných prvkov uvedených v článku 9 uvedenej dohody o partnerstve AKT - EÚ.

               (2)

               Vykonávanie týchto primeraných opatrení bolo predĺžené rozhodnutím 2011/324/EÚ (5) do 6. decembra 2011, keďže po uplynutí lehoty 12 mesiacov madagaskarské strany nepodpísali žiadny plán týkajúci sa konsenzuálneho prechodu a ani Juhoafrické rozvojové spoločenstvo (SADC), Africká únia a medzinárodné spoločenstvo žiadny taký plán neschválili.

               (3)

               Vďaka značnému úsiliu všetkých politických strán Madagaskaru, k čomu prispelo sprostredkovanie zo stranySADC, výrazná väčšina politických predstaviteľov Madagaskaru podpísala 16. septembra 2011 plán na prekonanie krízy na Madagaskare. V tomto pláne sú uvedené záväzky, ktoré sa signatári zaviazali splniť v prospech neutrálneho, inkluzívneho a konsenzuálneho procesu prechodu, ktorého výsledkom by mali byť dôveryhodné, slobodné a transparentné voľby umožňujúce návrat k ústavnému poriadku. Jeho vykonávanie sa už začalo 28. októbra 2011 vymenovaním predsedu vlády na základe konsenzu.

               (4)

               Z toho dôvodu by sa mali primerané platné opatrenia zmeniť a doplniť s cieľom umožniť Európskej únii podporiť proces prechodu pod podmienkou, že madagaskarská strana splní záväzky súvisiace s hlavnými prvkami plánu alebo záväzky, na ktorých by sa mohlo dohodnúť v rámci možného politického dialógu medzi madagaskarskou vládou a Úniou.

               (5)

               Obdobie uplatňovania rozhodnutia 2010/371/EÚ sa skončí 6. decembra 2011. Primerané opatrenia zmenené a doplnené týmto rozhodnutím by sa mali uplatňovať počas obdobia 12 mesiacov bez toho, aby bolo dotknuté ich pravidelné preskúmanie počas tohto obdobia,

         PRIJALA TOTO ROZHODNUTIE
   Článok 1
   Rozhodnutie 2010/371/EÚ sa mení a dopĺňa takto:

               1)

               V článku sa druhá veta nahrádza takto:
               „Toto rozhodnutie zostáva v platnosti počas obdobia, ktoré trvá do 6. decembra 2012, a to bez toho, aby bolo dotknuté jeho pravidelné preskúmanie počas tohto obdobia.“.

               2)

               Primerané opatrenia uvedené v liste, ktorý je prílohou k rozhodnutiu 2010/371/EÚ zo 7. júna 2010, sa nahrádzajú primeranými opatreniami uvedenými v prílohe k tomuto rozhodnutiu.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 5. decembra 2011

            Za Radu

            predseda

         M. DOWGIELEWICZ

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 4.11.2010, s. 3.

      (3)  Ú. v. ES L 317, 15.12.2000, s. 376.

      (4)  Ú. v. EÚ L 169, 3.7.2010, s. 13.

      (5)  Ú. v. EÚ L 146, 1.6.2011, s. 2.

      PRÍLOHA

         LIST DOČASNÉMU PREZIDENTOVI

      Vážený pán prezident,
      Európska únia (EÚ) kladie veľký dôraz na ustanovenia článku 9 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú 23. júna 2000 v Cotonou a zmenenú a doplnenú 22. júna 2010 v Ouagadougou, Burkina Faso (ďalej len „dohoda o partnerstve AKT – EÚ“). Podstatnými prvkami dohody o partnerstve AKT - EÚ sú dodržiavanie ľudských práv, demokratické inštitúcie a právny štát, čo predstavuje aj základ našich vzájomných vzťahov.
      Európska únia Vás listom zo 16. júna 2011 informovala o svojom rozhodnutí 2010/324/EÚ predĺžiť do 6. decembra 2011 primerané opatrenia v zmysle článku 96 ods. 2 písm. c) dohody o partnerstve AKT - EÚ.
      Európska únia od tohto dátumu veľmi pozorne sledovala politickú situáciu vo Vašej krajine a aktívne podporovala úsilie v sprostredkovaní, ktoré vynakladá najmä Juhoafrické rozvojové spoločenstvo (SADC) a predovšetkým s podporou Komisie pre Indický oceán a iných afrických partnerov, vďaka čomu sa 16. septembra 2011 mohol nakoniec podpísať plán na prekonanie krízy na Madagaskare v znení, ktoré sa zmenilo a doplnilo a v súvislosti s návratom do Madagaskaru všetkých madagaskarských občanov, ktorí sú v exile z politických dôvodov, jasne formulovalo po samite SADC z 11. a 12. júna 2011.
      Európska únia uvítala tento podpis, ktorý otvára cestu procesu prechodu, ktorého výsledkom by mali byť dôveryhodné, slobodné a transparentné voľby umožňujúce rýchly návrat k ústavnému poriadku. Európska únia pripomenula, že je naďalej pripravená politicky a finančne, ako aj svojou prítomnosťou podporiť proces prechodu v rámci odpovede na žiadosť, ktorú by malo predložiť SADC a Africká únia (AÚ), a v úzkej spolupráci s medzinárodným spoločenstvom. Európska únia je pripravená zintenzívniť politický dialóg s dočasnými orgánmi, ktoré vzídu z vykonávania plánu, s cieľom preskúmať podmienky a možnosti uvedenej podpory.
      Vymenovanie predsedu vlády na základe konsenzu a dočasnej vlády predstavuje v súlade s článkami 4, 5, 6 a 8 plánu rozhodujúcu etapu pri realizácii procesu prechodu, keďže bude poverený vytvorením podmienok potrebných na konanie dôveryhodných, spravodlivých a transparentných volieb v spolupráci s medzinárodným spoločenstvom.
      Politická a finančná podpora Európskej únie je podmienená dodržaním nasledujúcich záväzkov madagaskarskou stranou:

                  Záväzky madagaskarskej strany

                  Záväzky Európskej únie

                     Podpis plánu

                     Vyhlásenie hovorcu vysokej predstaviteľky Únie pre zahraničné veci a bezpečnostnú politiku (VP)/podpredsedníčky Komisie Ashtonovej (Kladná odpoveď vítajúca podpis plánu a vyjadrujúca pripravenosť politicky a finančne podporiť realizáciu prechodu pod podmienkou jeho plnenia)

                     Prvé kontakty na vysokej úrovni s madagaskarskými orgánmi (návšteva dvoch madagaskarských ministrov)

                     Určenie/vypracovanie programov na pomoc ohrozeným skupinám obyvateľstva (program v oblasti zdravia, vzdelávania, výživy, program na podporu občianskej spoločnosti, program v oblasti potravinovej bezpečnosti/vidieckej infraštruktúry, program vysokého podielu pracovnej sily (HIMO) pre vidiecke oblasti) v rámci 10. Európskeho rozvojového fondu (ERF) vo výške približne 100 miliónov EUR a rozpočtových riadkov.

                     Určenie programov na podporu prechodu v rámci 10. ERF a rozpočtových riadkov

                     Určenie programov rozvojovej spolupráce v rámci 10. ERF najmä prostredníctvom nástroja pre technickú spoluprácu (FTC) vo výške 6 miliónov EUR (v oblastiach poskytovania pomoci stanovených v národnom indikatívnom programe (NIP) 10. ERF) a rozpočtových riadkov a operácií Európskej investičnej banky

                     Vymenovanie predsedu vlády na základe konsenzu a dočasnej vlády národnej jednoty

                     Uznanie legitimity dočasného prezidenta a dočasnej vlády, ktorá umožní veľvyslancovi EÚ na Madagaskare predložiť poverovacie listiny

                     Kladná odpoveď a aktívna účasť EÚ v rámci konzultácie so SADC a AÚ s cieľom koordinovať spoločnú odpoveď medzinárodného spoločenstva

                     Určenie opatrení na podporu volieb v rámci rôznych nástrojov, predovšetkým nástroja stability, v závislosti od finančných možností

                     Vypracovanie projektov na podporu prechodu v rámci 10. ERF a rozpočtových riadkov
                  Vypracovanie programov rozvojovej spolupráce v rámci 10. ERF (v oblastiach poskytovania pomoci stanovených v NIP 10. ERF) a rozpočtových riadkov

                     Vytvorenie dočasného parlamentu a Nezávislej národnej volebnej komisie (CENI) a vypracovanie a vykonanie vierohodného volebného rámca s podporou OSN (volebná hodnotiaca správa)

                     Ak bude správa misie pre hodnotenie priebehu volieb OSN posúdená ako uspokojujúca a volebný kalendár ako realistický:

                              —

                              Zahrnutie Madagaskaru na zoznam prioritných krajín pre volebnú pozorovateľskú misiu EÚ v roku 2012, a následne potvrdenie vôle EÚ vyslať volebnú pozorovateľskú misiu EÚ v závislosti od finančných možností a výsledkov vyšetrovacej misie

                              —

                                 Vypracovanie opatrení na podporu volieb v rámci rôznych nástrojov, predovšetkým nástroja stability, v závislosti od finančných možností

                     Prijatie zákona o amnestii schváleného dočasným parlamentom a prijatie zákona parlamentom o vymedzení podmienok demisie dočasného prezidenta, predsedu a členov vlády, pokiaľ sa rozhodnú kandidovať vo voľbách

                     Určenie/vypracovanie podporných opatrení pre národné zmierenie a demokratizáciu

                     Konanie parlamentných a prezidentských volieb

                     Vyslanie volebnej pozorovateľskej misie EÚ s ohľadom na finančné možnosti

                     Vyhlásenie výsledkov volieb

                     Vyhlásenie VP o priebehu a výsledkoch volieb oceňujúce ich vierohodnosť

                     V prípade pozitívneho hodnotenia volieb začatie postupu zrušenia rozhodnutia podľa článku 96 Dohody o partnterstve AKT-EÚ a rozhodnutia Európskej komisie o prevzatí funkcií národného schvaľovacieho úradníka

                     Vymenovanie nového prezidenta, vlády a parlamentu a nastolenie sa ústavného poriadku

                     Vyhlásenie EÚnie prostredníctvom VP a komisára pre rozvoj vítajúce návrat k ústavnému poriadku a potvrdzujúce celkovú normalizáciu vo vzťahoch medzi EÚ a Madagaskarom s úplným obnovením rozvojovej spolupráce

                     Zrušenie rozhodnutia podľa článku 96 Dohody o partnterstve AKT-EÚ a rozhodnutia Komisie o prevzatí funkcií národného schvaľovacieho úradníka

            Vyzývame Vás, ako aj všetkých politických partnerov na Madagaskare, aby ste s čo najväčšou vytrvalosťou naďalej vyvíjali úsilie na čo najrýchlejšie uplatnenie plánu, a tým Európskej únii umožnili podporiť konsenzuálny a neutrálny proces prechodu v záujme prekonania krízy na Madagaskare.
      Európska únia sa rozhodla nahradiť primerané opatrenia uvedené v liste, ktorý tvorí prílohu k rozhodnutiu 2010/371/EÚ, týmito primeranými opatreniami:

                  —

                  humanitárna pomoc a pomoc v núdzi nie je dotknutá,

                  —

                  Európska komisia uskutoční niektoré projekty a programy, z ktorých bude mať priamy prospech obyvateľstvo,

                  —

                  rozpočtová podpora uvedená v NIP 9. a 10. ERF ostáva pozastavená,

                  —

                  projekty a programy prebiehajúce v rámci 9. ERF sa budú naďalej vykonávať s výnimkou činností a platieb priamo sa týkajúcich vlády a jej agentúr s možnou revíziou v závislosti od vývoja politickej situácie. Zmeny a doplnenia a dodatky k platným zmluvám sa budú posudzovať jednotlivo,

                  —

                  regionálne projekty sa budú posudzovať jednotlivo,

                  —

                  vykonávanie NIP v rámci 10. ERF je podmienené dodržiavaním záväzkov madagaskarskou stranou, ktoré sú vymedzené v tabuľke uvedenej vyššie. Na toto dodržiavanie záväzkov bude Európska únia postupne reagovať v zmysle postupného obnovenia programov rozvojovej spolupráce, opatrení na podporu prechodu, najmä v oblasti podpory volebného procesu, a nakoniec v zmysle úplného obnovenia rozvojovej spolupráce, v rámci čoho sa Madagaskaru poskytne podstatná časť pridelených finančných prostriedkov.

            Tieto opatrenia ostanú v platnosti počas obdobia 12 mesiacov, avšak budú sa môcť kedykoľvek s ohľadom na pozitívny alebo negatívny vývoj politickej situácie na Madagaskare preskúmať.
      S úctou

               Za Európsku úniu

               Za Radu

               Za Komisiu


title: 2008/434/ES: Rozhodnutie Rady zo 6. júna 2008 , ktorým sa vymenúva taliansky člen Výboru regiónov

text:
               12.6.2008

               SK

               Úradný vestník Európskej únie

               L 153/34

      ROZHODNUTIE RADY

   zo 6. júna 2008,
   ktorým sa vymenúva taliansky člen Výboru regiónov
   (2008/434/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh talianskej vlády,
   keďže:

               (1)

               Rada prijala 24. januára 2006 rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku skončenia funkčného obdobia pána Giancarla GABBIANELLIHO sa uvoľnilo jedno miesto člena,

         ROZHODLA TAKTO:
   Článok 1
   Pán Giuseppe MICARELLI, Sindaco del Comune di Capodimonte, sa vymenúva za člena Výboru regiónov na zvyšný čas funkčného obdobia, ktoré trvá do 25. januára 2010.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 6. júna 2008

            Za Radu

            predseda

         A. VIZJAK

      (1)  Ú. v. EÚ L 56, 25.2.2006, s. 75.